তিনি আরও জানান, দেড় বছর অতিবাহিত হওয়ার পর স্বপ্না ও গফুর মিয়ার আত্নীয় স্বজনদের মধ্যস্থতায় তাদের পুনরায় সংসার করার সিদ্ধান্ত হয় ৷ এরপর স্বপ্না তার স্বামীর সংসারে ফিরে যান৷ এর ১৫-২০ দিন পর আজাদ মিয়াও ফিরে আসেন৷ পরে ঘটনার দিন ৩১ জুলাই রাত ১০টার দিকে স্বপ্নার স্বামীর বাড়িতে গিয়ে আজাদ তার সঙ্গে বাইরে দেখা করতে চান ৷ স্বপ্না দরজা খুলে বাইরে আসলে কথা কাটাকাটির এক পর্যায়ে আজাদ তার গলা টিপে ধরেন। এতে কিছুক্ষণ পর স্বপ্না নিস্তেজ হয়ে যান ৷ স্বপ্নার নড়াচড়া না দেখে আজাদ মিয়া তাকে টেনে ঘরে রেখে দরজা লাগিয়ে পালিয়ে যান।